**PANEVĖŽIO LOPŠELIS – DARŽELIS ,,TAIKA”**

**2016 M. VEIKLOS ATASKAITA**

**2016-01-20**

**Panevėžys**

**I. ĮSTAIGOS VEIKLOS ATASKAITOS SANTRAUKA**

2016 m. Panevėžio lopšelis-darželis ,,Taika“ (toliau – lopšelis-darželis) dirbo vadovaujantis 2014-2016 m. įstaigos strateginiu planu, 2016 metų veiklos planu, Lietuvos Respublikos Švietimo ir mokslo ministerijos teisės aktais, vietos savivaldos įstatymais, lopšelio-darželio nuostatais ir kitais norminiais dokumentais.

**2016 m. lopšelyje-darželyje ,,Taika“ buvo įgyvendinami tikslai:**

1. Atsižvelgiant į kiekvieno vaiko patirtį, galias ir ugdymosi poreikius, užtikrinti optimalią vaiko raidą, padėti vaikui pasirengti mokytis pagal pradinio ugdymo programą.

2. Kurti sveikuolišką, saugią, sveiką, mobilią ugdymo (si) ir darbo aplinką.

3. Skatinti mokytojų kūrybiškumą, konkurencingumą, iniciatyvumą vaikų ugdymo paslaugų kokybės ir prieinamumo užtikrinimui.

Tikslams įgyvendinti parengtas 2016 m. veiklos planas*,* patvirtintas 2016-01-27 direktoriaus įsakymu Nr. VĮ-05. Veiklos planas parengtas atsižvelgiant į ugdytinių tėvų, mokytojų ir darbuotojų siūlymus.

Lopšelyje – darželyje ,,Taika“ 2016 metais veikė 9 vaikų grupės, iš jų 3 ankstyvojo amžiaus, 4 ikimokyklinio amžiaus, 1 jungtinė ikimokyklinio ir priešmokyklinio amžiaus, 1 priešmokyklinio amžiaus vaikų grupė. Vaikų poreikių tenkinimui buvo skiriamos papildomos patalpos: sveikatai stiprinti ir saugumo įgūdžiams lavinti įrengta ir naudojama sporto salė, meninis ugdymas buvo organizuojamas renginių salėje, vaikų maitinimui veikė valgykla, ,,Voriukų“ grupės vaikams įrengtas atskiras miegamasis. 2016 metais Panevėžio lopšelį – darželį „Taika“ vidutiniškai lankė 150 vaikai, tame tarpe 39 ankstyvojo, 82 ikimokyklinio amžiaus ir 29 priešmokyklinio amžiaus vaikai.

. **ĮSTAIGĄ LANKANČIŲ VAIKŲ SKAIČIAUS POKYČIAI**

|  |
| --- |
| 1 diagrama  Vaikų skaičius nuo 2010 m. iki 2016 m. padidėjo nuo 138 iki 150 vaikų. 2016 m. gruodžio 31 dienai sąrašinis vaikų skaičius stabilizavosi ir siekia 146 ( +9 su koef.2). Faktinis vaikų skaičius viršija minimumą (minimumas 128 vietos – sąrašinis vaikų skaičius 146 ). Padidėjo priešmokyklinio amžiaus ugdytinių skaičius: 37 priešmokyklinio amžiaus vaikai (+ su koef. 2). Nuo 2010 m. vidutiniškai lankė 27 - 28 priešmokyklinio amžiaus vaikai.  **VIDUTINIO VAIKŲ SKAIČIAUS GRUPĖSE KAITA 2016 METAIS** |
| |  |  |  |  | | --- | --- | --- | --- | | **Atvykusių vaikų skaičius** | | | | | 1-3 metų | 3-5 metų | 6 metų | viso | | 32 | 5 | 2 | 39 | | **Išvykusių vaikų skaičius** | | | | | 1-3 metų | 3-5 metų | 6 metų | viso | | 7 | 14 | 29 | 50 | |

1 lentelė.

2016 m. sausio-gruodžio mėnesiais stebimas didesnis išvykstančių iš įstaigos vaikų skaičius. 2016 metais į įstaigą buvo priimta 39 vaikai, metų bėgyje išvyko 50 vaikų. 2016 metais didžiausią išvykimų dalį sudaro priešmokyklinio amžiaus vaikai - 27, kurie išvyko į mokyklas. Kiti atvejai: mokyklos keitimas – 9 vaikai, tėvų noru – 7 vaikai, gyvenamosios vietos keitimas - 6 vaikai, į užsienį – 1 vaikas. 2016 metais nemažai vaikų rinkosi kitas mokyklas, nes dauguma tėvų rinkosi naujai renovuotus darželius.

**APTARNAUJAMA MOKYKLOS TERITORIJA 2016 METAIS**

|  |  |  |  |  |  |
| --- | --- | --- | --- | --- | --- |
| Mokyklos vaikų skaičius grupėse( vidut.) | | | Kitų savivaldybių vaikų skaičius grupėse (vidut.) | | |
| lopšelio | darželio | priešmokyklinio | lopšelio | darželio | priešmokyklinio |
| 36 | 80 | 30 | 2 | 1 | 4 |

2 lentelė

2016 m. vidutinis sąrašinis ugdytinių skaičius 146 vaikai. Lopšelio vidutiniškai 36, darželio 80, priešmokyklinio amžiaus 30 vaikų. Iš kitų savivaldybių lankė 7 vaikai, 3 iš jų ikimokyklinio amžiaus, 4 priešmokyklinio amžiaus. Visi 7 vaikai atvyko iš Panevėžio rajono savivaldybės . 2 lentelė.

2016 metais patenkinti visi tėvų prašymai dėl vaikų priėmimo į lopšelio-darželio grupes**.**

**MOKYKLOS SOCIALINIS KONTEKSTAS 2016 METAIS**

|  |  |
| --- | --- |
| Vaikai likę be tėvų globos | - |
| Vaikai iš socialiai remtinų šeimų | 11 |
| Vaikai augantys nepilnose šeimose | 1 |
| Vaikai iš šeimų, auginančių tris ar daugiau vaikų | 15 |
| Viso: 27 socialiai remiamos šeimos. | 27 |

3 lentelė

2015 metais gerėjo lopšelį-darželį ,,Taika“ lankančių vaikų šeimų socialinė padėtis. 2013 metais buvo 43 socialiai remiamos šeimos, 2014 metais 29 socialiai remiamos šeimos. 2015 m. 28 socialiai remiamos šeimos, 2016 m. 27 socialiai remiamos šeimos. 3 lentelė.

**MOKESTIS UŽ VAIKŲ IŠLAIKYMĄ 2016 METAIS**

2 diagrama.

2016 metais pilnai už vaikų lankymą moka 108 šeimos,18 šeimų už vaikų lankymą moka 50 procentų, 11 šeimų atleistos nuo mokesčio už vaikų išlaikymą 100 procentų. Mokykloje 27 vaikams arba 19 procentų teikiamos logopedo paslaugos.

**MOKYKLOS ORGANIZACINĖ STRUKTŪRA 2016 METAIS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Etatų skaičius | | | | | Mokytojų skaičius | | | |
| Administracija  (direktorius ir pavaduotojas) | Logopedai | Pedagoginiai  etatai | Pagalbinis/techninis personalas | Iš viso etatų (pagal etatų sąrašą) | Atestuotų mokytojų | Vyr. mokytojų | Mokytojų metodininkų | Iš viso mokytojų |
| 2 | 1 | 18,96 | 22,5 | 41,46 | 11 | 10 | 2 | 19 |

4 lentelė

Visi mokytojai turi kvalifikaciją. Metų eigoje išvyko 2 pensinio amžiaus mokytojai. Tai auklėtoja Janina Rimkienė ir direktorė Zina Jovaišienė. Nuo 2016 m. rugpjūčio 1 d. direktoriaus pavaduotoja ugdymui laikinai eina direktoriaus pareigas, iki bus paskirtas naujas direktorius. Visi grupių mokytojai turi maksimalų 36 savaitinių valandų darbo krūvį.

**MOKYTOJŲ KVALIFIKACIJA 2016 METAIS**

Lopšelyje-darželyje ,,Taika“ 2016 m. dirbo 42 darbuotojai , iš jų 18 mokytojų ir pagalbos mokiniui specialistų, iš jų 2 pedagogai įgiję mokytojo metodininko kvalifikacines kategorijas, 11 vyresniųjų mokytojų kvalifikacines kategorijas, 5 turi mokytojų kvalifikacines kategorijas.

**II. ĮSTAIGOS  VEIKLAI ĮTAKOS TURĖJUSIŲ VEIKSNIŲ APŽVALGA**

**Išoriniai veiksniai**

3 diagrama.

* Patvirtintas Lietuvos Respublikos Švietimo ir mokslo ministro 2016 m. liepos 22 d. įsakymu Nr. V-674 Priešmokyklinio ugdymo organizavimo aprašas;
* Lietuvos Respublikos sveikatos apsaugos ministro 2016 m. gegužės 9 d. įsakymu Nr. V-599, supaprastinta vaiko priėmimo į darželį tvarka;
* Patvirtintas Panevėžio miesto savivaldybės administracijos švietimo skyriaus vedėjo 2016-06-03 įsakymu Nr. VĮ-148 ,,Dėl ikimokyklinio ugdymo mokyklų vaikų registracijos ir eilių sudarymo tvarkos aprašo įgyvendinimo 2016-2017 mokslo metams“ vaikų registracijos ir eilių sudarymo tvarkos reglamentas.
* Įteisintas Lietuvos Respublikos seimo priešmokyklinis ugdymas privalomas nuo 2016 m. rugsėjo 1 d.;
* Nustatytas Panevėžio miesto savivaldybės 2015-11-26 sprendimu Nr. 1-304 tėvų atsiskaitymas už vaikų išlaikymą darželyje;
* Patvirtinti Panevėžio miesto savivaldybės administracijos direktoriaus 2016-0907 įsakymu Nr. A-951 ,,Dėl Panevėžio miesto savivaldybės švietimo įstaigų pasirinktų ikimokyklinio ir priešmokyklinio ugdymo organizavimo modelių 2016-2017 m. m. patvirtinimo“ Panevėžio lopšelio-darželio ,,Taika“ ugdymo organizavimo modeliai;
* Dalyvavimas respublikinėje sveikatą stiprinančių mokyklų tinklo veikloje, vykdant vaikų sveikatos stiprinimo programą ,,Noriu augti sveikas“, dalyvavimas respublikinėje ikimokyklinių įstaigų asociacijos „Sveikatos želmenėliai“ veikloje;
* Dalyvavimas Lietuvos Respublikos švietimo ir mokslo ministerijos ir kitų ministerijų respublikiniuose projektuose, respublikinėje ikimokyklinio ugdymo kūno kultūros pedagogų asociacijos (RIUKKPA) veikloje;
* Aktyvus mokytojų kvalifikacijos kėlimas, kompiuterinio raštingumo gebėjimų tobulinimas, dalyvaujant respublikiniuose, regiono, miesto kvalifikaciniuose renginiuose.

**Vidiniai veiksniai**

* Įgyvendinamos atnaujintos ir papildytos ikimokyklinio ugdymo ,,Vaikystės spindulėliai“ ir priešmokyklinio ugdymo programos;
* Bendradarbiaujama su steigėju ir socialiniais partneriais, papildant edukacines erdves vaikų sveikatai ir saugumui užtikrinti;
* Puoselėjamos unikalios įstaigos tradicijos, ugdomi vaikų meniniai gebėjimai, organizuojant Menų dienas, vykdant meninius projektus ir programas;
* Skleidžiama geroji patirtis, didinant įstaigos populiarumą ir prestižą už mokyklos ribų;
* Ieškoma naujų būdų ir galimybių lėšų pritraukimui, dalyvaujant projektuose;
* Plėtojamos papildomo ugdymo paslaugos, ryšiai su socialiniais partneriais;
* Vykdoma 2% GPM parama.

Lietuvos Respublikos Švietimo ir mokslo ministro 2016 m. liepos 22 d. įsakymu Nr. V-674 patvirtintas Priešmokyklinio ugdymo organizavimo aprašas, kuriuo vadovaujantis patvirtinus ilgesnį nei 33 val. per savaitę modelį, 2016 m. su priešmokyklinio amžiaus vaikais grupėje dirbo priešmokyklinio ugdymo pedagogai.

2016 m. Panevėžio lopšelis-darželis ,,Taika“ domėjosi Lietuvos Respublikos švietimo ir mokslo ministerijos ir kitų ministerijų teikiamais pasiūlymais dalyvauti respublikiniuose projektuose. Mokykla dalyvavo Lietuvos Respublikos žemės ūkio ministerijos šviečiamojoje gyvulininkystės programoje ,,Augink, rūpinkis, mylėk“ pagal I modulį, gavo edukacinę švietėjišką ir finansinę paramą. Patvirtintas Panevėžio miesto savivaldybės administracijos švietimo skyriaus vedėjo 2016-06-03 įsakymu Nr. VĮ-148 ,,Dėl ikimokyklinio ugdymo mokyklų vaikų registracijos ir eilių sudarymo tvarkos aprašo įgyvendinimo 2016-2017 mokslo metams“ vaikų registravimo ir eilių sudarymo reglamentas įstaigose, lopšelyje-darželyje ,,Taika“ buvo paskirtas duomenų bazės tvarkytojas, atsakingas už prašymų registravimą dėl priėmimo į ikimokyklinio ir priešmokyklinio amžiaus grupes, buvo sudaryta galimybė tėvams registruoti vaikus į laisvas vietas internetu.

Panevėžio lopšelis-darželis ,,Taika“ aktyviai dalyvavo respublikinėje ikimokyklinio ugdymo kūno kultūros pedagogų asociacijos (RIUKKPA) veikloje. 2016 m. vaikai dalyvavo asociacijos organizuotame respublikiniame konkurse ,,Mažųjų olimpiada“, bendruomenė aktyviai įsijungė LTO ir LOA organizuotą Europos judėjimo savaitei skirtą visuotinį bėgimą ,,Aš, mama, tėtis ir visa bendruomenė“. Bendradarbiaujant su Aukštaitijos krepšinio mokykla, lopšelio-darželio ,,Taika“ krepšinio komanda dalyvavo 2016 m. miesto krepšinio ikimokyklinių įstaigų krepšinio varžybose. Lopšelyje-darželyje ,,Taika‘ nuo 2016 m. vyksta jaunųjų šachmatininkų užsiėmimai .

Panevėžio miesto savivaldybės administracijos direktoriaus 2016 m. rugsėjo 7 d. įsakymu Nr. A-951 ,,Dėl Panevėžio miesto savivaldybės švietimo įstaigų pasirinktų ikimokyklinio ir priešmokyklinio ugdymo organizavimo modelių 2016-2017 mokslo metams patvirtinimo“ Panevėžio lopšelyje-darželyje ,,Taika“ patvirtinti vaikų ugdymo modeliai sekančiai:

1. pagal VII modelį 3 lopšelio grupės, kurių veiklos trukmė 10,8 val. per dieną (54 val. per savaitę) ir

3 darželio grupės, kurių veiklos trukmė 10,8 val. per dieną (54 val. per savaitę);

2. pagal VII modelį 2 priešmokyklinės grupės, kurios veiklos trukmė 10,8 val. per dieną (54 val. per savaitę).

3. pagal XIII modelį 1 jungtinė darželio grupė, kurios veiklos trukmė 10,8 val. per dieną (54 val. per savaitę).

**IKIMOKYKLINIO IR PRIEŠMOKYKLINIO UGDYMO ORGANIZAVIMO MODELIAI**

4 diagrama.

Panevėžio miesto savivaldybės administracijos švietimo skyriaus vedėjo 2014 m. gruodžio 18 d. įsakymu Nr. VĮ-256 įstaigos direktoriui ir direktoriaus pavaduotojui ugdymui patvirtinta turima III-čia vadybos kvalifikacinė kategorija iki 2020 m. sausio 1 d. Visi mokytojai kėlė kvalifikaciją, dalyvavo kvalifikacijos tobulinimo kursuose ir seminaruose.

2016 m. mokytojai kvalifikacinius renginius pasirinko pagal keliamus strateginius vaikų ugdymo (si) tikslus: siekti vaikų ugdymo pokyčių (24 seminarai), stiprinti vaikų sveikatą (17 seminarų), ugdyti vaikų meninius gebėjimus (18 seminarų), skatinti mokytojų kūrybiškumą, konkurencingumą (31 seminarai), IKT – 9. Vienam mokytojui per metus vidutiniškai tenka septyni kvalifikaciniai seminarai, vidutiniškai 64 val.

**MOKYTOJŲ DARBO STAŽAS 2016 METAIS**

5 diagrama.

Mokytojų, turinčių darbo stažą: nuo 1 - 4 m. – 2 mokytojai, nuo 4 m. iki 10 m. – 2 mokytojai, nuo 10 m. iki 15 m.- 3 mokytojai, nuo 20 m. iki 30 m. – 2 mokytojai, nuo 30 m. iki 40 m.- 7 mokytojai, daugiau nei 40 m. darbo stažas – 2 mokytojai. Lopšelyje-darželyje direktoriaus įsakymais nustatytas struktūrinių padalinių vadovų bei direktoriaus ir direktoriaus pavaduotojo ugdymui funkcijų pasiskirstymas.

**III. ĮSTAIGOS** **VYKDYTA VEIKLA IR PASIEKTI REZULTATAI**

2016 metais lopšelio-darželio veikla, įgyvendinant ikimokyklinio ir priešmokyklinio ugdymo (si) programas ir ruošiant vaikus mokyklai, buvo vykdoma dviem pagrindinėmis kryptimis: vaikų saugumo ir sveikatos stiprinimo bei menine kryptimi, ugdant vaikus pagal kompetencijas. Ikimokyklinio vaikų ugdymo ir sveikatos stiprinimo bei saugumo užtikrinimo ugdymo (si) programų įgyvendinimo tikslai ir uždaviniai buvo aptarti mokyklos tarybos, mokytojų tarybos posėdžiuose, metodinės grupės pasitarimuose, buvo priimti atitinkami nutarimai vaikų ugdymo proceso organizavimui ir optimizavimui.

Mokykloje priešmokyklinis ugdymas buvo organizuojamas vadovaujantis 2015-2016 m. m. Priešmokyklinio ugdymo (si) programos ugdymo planu. 2015 - 2016 m. m. buvo ugdomi 29 priešmokyklinio amžiaus vaikai. Visi 29 priešmokyklinio amžiaus vaikai baigė priešmokyklinio ugdymo programą. Priešmokyklinio amžiaus vaikai pasirinko tęsti ugdymą (si) mokyklų pradinėse klasėse: Alfonso Lipniūno progimnazijoje - 21, M. Karkos pagrindinėje mokykloje – 3 , ,,Vilties“ pagrindinėje mokykloje – 1, „Saulėtekio“ progimnazijoje – 1, Pradinėje mokykloje – 1 , ,,Šaltinio“ progimnazijoje – 1, rajono Skaistgirio gimnazijoje – 1.

**PRIEŠMOKYKLINUKŲ PASISKIRSTYMAS Į MOKYKLAS 2016 M.**

6 diagrama

**Veiklos tikslų įgyvendinimas**

**2016 metų veiklos plane buvo numatyti tikslai:**

1. Tobulinti ikimokyklinės, priešmokyklinės programų, planų, ugdomosios veiklos planavimą, atsižvelgiant į vaiko gebėjimus ir pasiekimus.

2. Taikyti į vaiką orientuoto ugdymo strategijas, įgyvendinant vaikų sveikatos stiprinimo programą ,,Noriu augti sveikas 2014-2018 m.“

3. Skatinti mokytojų kūrybiškumą, bendruomeniškumą, iniciatyvumą vaikų ugdymo paslaugų kokybės ir prieinamumo užtikrinimui.

Įgyvendinant pirmąjį tikslą, Panevėžio lopšelio-darželio ,,Taika“ direktoriaus 2015-09-01 ir 2016-09-01 įsakymais Nr. VĮ-33 ,,Dėl ikimokyklinio ugdymo programos ,,Vaikystės spindulėliai“ patvirtinimo“, buvo atnaujinta mokyklos ugdymo programa ,,Vaikystės spindulėliai“, sudarytas ir įgyvendinamas 2015-2016 m. m. priešmokyklinio ugdymo planas. Su programų bendrosiomis nuostatomis, tikslais, uždaviniais, organizavimo galimybėmis buvo supažindinami tėvai, globėjai. Padedant vaikams pasirengti mokytis pagal pradinio ugdymo programą, į ugdomąjį procesą buvo integruojamos tarptautinės anglų kalbos pradmenų formavimo bei socialinių įgūdžių ugdymo ,,Zipio draugai“ programos, įgyvendinama vaikų sveikatos stiprinimo ir saugumo užtikrinimo programa „Noriu augti sveikas 2014-2018“. Įgyvendinant ugdymo turinį, atitinkantį priešmokyklinio amžiaus vaikų raidos bendruosius ir individualiuosius ypatumus, buvo ugdomi vaikų pasiekimai - kompetencijos. Siekiant kiekvieno vaiko individualių gebėjimų ugdymo, vaikų rengimo mokyklai optimalių sąlygų sudarymo, buvo aptarti tėvelių lūkesčiai, mokytojų pastebėjimai ir vaikų gebėjimai bei galimybės lopšelio-darželio metodinės grupės pasitarimuose, mokyklos tarybos, mokytojų tarybos posėdžiuose.

Įgyvendinant antrąjį tikslą įgyvendinant vaikų sveikatos stiprinimo programą 2016 m. lopšelis-darželis ,,Taika“ atsižvelgė į tolesnį mokyklos vaikų ugdymo strateginių tikslų įgyvendinimą – tai saugios ir sveikos aplinkos kūrimas. Teritorija tinkamai prižiūrėta, 2016 metais naujai sutvarkytos lauko pavėsinės, jos padengtos minkšta danga, apsėtos žole, apdengtos smėlio dėžės.

Panevėžio miesto savivaldybei skyrus lėšų, išasfaltuota darželio įvaža ir kiemo aikštelė, vaikų pasivaikščiojimo takai ir sporto aikštelė. Sutvarkyti lauko vandens nuotekų šulinėliai, pakeičiant dangos plokštes bei išlyginant šulinėlių įdubas. Visos kitos patalpos atitinka higienos normas. Atnaujinti baldai visose darželio grupėse, įsigyta nauja patalynė dviem darželio grupėms. Grupėse įrengti langų ribotuvai, įsigyta papildomo sportinio inventoriaus mankštų ir estafečių organizavimui. Visos darželio grupės įsigijo naują sportinę aprangą. Vaikų saugumui lauke įrengti rakinami varteliai ir užtveriamasis buomas įvažiavimui į mokyklos kiemą. Dalyvaujant respublikiniame Lietuvos Žemės ūkio ministerijos projekte ,,Augink, rūpinkis, mylėk“, vyresniojo amžiaus vaikų grupei įsigytos šviesą atspindinčios liemenės saugiam turizmo renginių organizavimui.Gerinant sveikatinimo sąlygas vaikų ir specialiųjų poreikių vaikų ugdymui, įsigyta papildomai metodinių priemonių vaikų kalbai ugdyti, naujai suremontuotas ir įrengtas logopedo pratybų vaikams kabinetas.

Įgyvendinant trečiąjį tikslą skatinti mokytojų kūrybiškumą, konkurencingumą, iniciatyvumą vaikų ugdymo paslaugų kokybės ir prieinamumo užtikrinimui, buvo vykdomos ugdymo programos, plėtojama projektinė veikla, keliama darbuotojų kvalifikacija, kaupiama geroji darbo patirtis, organizuojama gerosios patirties sklaida.

|  |  |  |
| --- | --- | --- |
| Sritys | Seminarų skaičius | Valandų skaičius |
| Ugdymo plėtotė ir naujienos | 20 | 120 |
| Vaikų sveikatos stiprinimas | 17 | 108 |
| Vadybiniai gebėjimai | 4 | 28 |
| Pedagoginė patirtis | 24 | 124 |
| Aplinkosauga | 9 | 54 |
| IKT (inf.komp. technologijos) | 9 | 54 |
| Meninis ugdymas | 18 | 108 |
| **Viso** | **99** | **596** |

**MOKYTOJŲ LANKYTI KVALIFIKACINIAI RENGINIAI 2016 M.**

7 diagrama.

2016 m. mokytojai kvalifikacinius renginius pasirinko pagal keliamus strateginius vaikų ugdymo (si) tikslus: ugdymo plėtotė ir naujienos - 20, vaikų sveikatos stiprinimas - 17, vadybiniai gebėjimai - 4, pedagoginė patirtis – 24, meninis ugdymas - 18 , IKT-9, aplinkosauga - 9. Viso 596 valandos. 7 diagrama.

2016 m. vienam mokytojui vidutiniškai tenka 5,5 kvalifikaciniai seminarai, vidutiniškai 33 val.

2016 m. toliau buvo plėtojama projektinė veikla, mokytojai rodė iniciatyvą dalyvaujant tarptautiniuose, respublikiniuose, miesto ir lopšelio-darželio projektuose. Tėvų pageidavimu, 2016 m. įstaigoje buvo organizuojamas anglų kalbos pradmenų formavimo papildomas vaikų ugdymas, keramikos užsiėmimai bei metų pabaigoje pradėti organizuoti šachmatų būrelio užsiėmimai.

2016 m. mokytojai su vaikais aktyviai domėjosi ir dalyvavo 2 tarptautiniuose projektuose. Vaikai dalyvavo tarptautiniame kartografų draugijos ir Lietuvos kartografų draugijos projekte – konkurse ,,Mano Lietuva“, vyko tarptautinės socialinių įgūdžių formavimo programos ,,Zipio draugai“ valandėlės vaikams. 2016 m. mokytojai su vaikais dalyvavo 16 respublikinių projektų. Tai Naisių projektai ,,Gandrus pasitinkant 2016“, ,,Vaikų Velykėlės 2016“, socialinis projektas ,,Šypsenų banga“, ekologiniai projektai ,,Apkabinkime žemę 2016“, ,,Mano žalioji palangė“, ,,Mes rūšiuojam 2016“, ,,Lietuvos paukščiai 2016“, respublikinis ekologinis projektas ,,Nacionalinė miško sodinimo šventė 2016“, Lietuvos žemės ūkio ministerijos programa ,,Augink, rūpinkis, mylėk“, ,,Aš auginu“, socialinis projektas taikai ir vienybei žemėje ,,Apkabinkime žemę gerais darbais“, akcija ,,Taikos glėbys“.

Lopšelio-darželio ,,Taika“ ugdytiniai aktyviai dalyvavo miesto projektuose ir renginiuose. Didelio tėvų susidomėjimo ir vaikų aktyvumo sulaukė Panevėžio miesto organizuotas meninis projektas ,,Kalėdinių žaisliukų alėja“ ir ,,Kalėdinis stebuklas miestui“, visų mėgstamas ikimokyklinių įstaigų floristinių kilimų Laisvės aikštėje pleneras ,,Rudens spalvos 2016“, gamtos mokyklos projektai ,,Rudens kraitelė 2016“, paukščių globos akcija ,,Už vieną trupinėlį čiulbėsiu visą vasarėlę“. Dalyvavome Panevėžio mieste organizuotoje akcijoje ,,Velykinių medžių alėja 2016“, ,,Cido“ arenoje organizuotoje akcijoje ,,Kartu prieš priklausomybes“, Visuomenės sveikatos biuro organizuotame projekte ,,Spalis-sveikatos stiprinimo mėnuo Panevėžyje“. Dalyvavome miesto socialinių partnerių organizuotuose konkursuose: EMSI degalinės organizuotuose konkursuose ,,Atvirukas mamai“ ir ,,Žiema gimtinėje“, ikimokyklinių įstaigų projektuose ,,Sodų žydėjimo metas“, ,,Sniego senis“, ,,Rudenėlis – kaip gražu“, M. Karkos pagrindinės mokyklos organizuotame konkurse ,,Jaunieji talentai“.

2016 m. buvo vykdomi pilietiniai projektai, kuriuose dalyvavo visa lopšelio-darželio bendruomenė: tai tarptautinis meninis projektas ,,Raktelis mamai“, respublikinis projektas - pilietinė akcija ,,Atmintis gyva, nes liudija“, respublikinė pilietinė akcija ,,Gyvasis tautos žiedas“,“, Europos judėjimo savaitės renginys ,,Bėgimas kartu 2016“, kuriuose aktyviai dalyvavo ne tik vaikai ir mokytojai, bet ir tėveliai. Mokykloje buvo organizuojamas 21-mus metus iš eilės tradicinis menų projektas ,,Menų dienos“, skirtos lopšelio-darželio 35-mečiui. Koncertavome Žemės dienos vėliavos kėlimo renginyje prie miesto savivaldybės, NATO vėliavos kėlimo šventėje prie miesto savivaldybės, vaikystės šventės renginiuose ,,Vaikystės sūpuoklės“. Lopšelio-darželio bendruomenė aktyviai dalyvavo Aukštaitijos sostinės Panevėžio miesto 509-ojo gimtadienio šventinėje eisenoje

Panevėžio lopšelio-darželio ugdytiniai dalyvavo respublikiniuose konkursuose ,,Gyvulininkystė ir aš“, ,,Sukurk Kalėdinį atviruką“, ,,Drugeliai tarp žiedų“, seimo nario D. Petrulio inicijuotame projekte ,,Pasveikink vienišą senelį“.

Mokytojos aktyviai bendradarbiavo vaikų sveikatinimo ir fizinio aktyvumo srityje su socialiniais partneriais. Dalyvavome Panevėžio miesto savivaldybės visuomenės sveikatos biuro inicijuotose piešinių konkursuose ,,Mano sportuojanti šeima“, ,,Aš sveikuolis, nes mėgstu valgyti“, ikimokyklinių įstaigų organizuotame konkurse ,,Valgau tai, kas sveika“. Dalyvavome miesto Kūno kultūros ir sporto centro organizuotose estafečių varžybose ,,Olimpinės viltys“, orientacinėse varžybose miesto parke ,,Mokausi orientuotis“. Lopšelyje-darželyje ,,Taika“ buvo organizuotas bendruomenės futbolo varžybos ,,Sportuok ir būsi sveikas“, kartu su mikrorajono Alfonso Lipniūno, Mykolo Karkos mokyklomis organizavome Europos judėjimo savaitės renginį ,,Visuotinis bėgimas 2016“, užsiėmimus su visa bendruomene ,,Visuotinė mankšta“. Mokytojai aktyviai dalyvavo respublikinės sveikatą stiprinančių mokyklų tinklo ,,Sveika mokykla“ renginiuose ir projektuose. Tai Sveikatą stiprinančių mokyklų tinklo vaikų piešinių ir atvirukų konkurse ,,Sveikadienis“, ,,Sveikatingiausia šeima“. Apie vykdomą sveikatinimo veiklą mokytojai pasidalino gerąja darbo patirtimi interneto portaluose [www.ikimokyklinis.lt](http://www.ikimokyklinis.lt), [www.szelmeneliai.lt](http://www.szelmeneliai.lt), www.smlpc.lt .

2016 m. mokytojai aktyviai bendravo su socialiniais partneriais, mikrorajonų ir kitų mokyklų mokytojais, kurie ugdo lopšelio-darželio ,,Taika“ vaikus pradinėse klasėse, dalyvavo Alf. Lipniūno progimnazijos, M. Karkos pagrindinės mokyklos susitikimuose su pradinių klasių mokytojomis, mokiniais, dalyvavo jų rengiamuose meniniuose renginiuose, sportinėse varžybose. Priešmokyklinio ugdymo pedagogai pristatė 2015-2016 m. m. priešmokyklinio ugdymo bendrąją programą lopšelio-darželio ,,Taika“ priešmokyklinių grupių tėveliams, mikrorajono pradinių klasių mokytojams. Siekiant sveikatos žinių plėtojimo, visiems įstaigos darbuotojams pagal parengtą veiklos planą, buvo vykdomi pirmos medicinos pagalbos, higienos sveikatos mokymo, darbų saugos ir civilinės saugos mokymai.

**Pagrindinės įvykdytos reformos, esminės priemonės ir kiti svarbūs atlikti darbai.**

Panevėžio lopšelyje-darželyje „Taika“ 2016 m. toliau buvo įgyvendinamos ugdymo reformos, siejamos su strateginių tikslų įgyvendinimu.Įgyvendinama ikimokyklinio ugdymo programa ,,Vaikystės spindulėliai“, pakeisti vaikų pasiekimų vertinimo kriterijai, patvirtintas vaikų vertinimo tvarkos aprašas, nustatytos vaiko vertinimo pasiekimų sritys. Atnaujinta ir įgyvendinama vaikų sveikatos stiprinimo ir saugumo užtikrinimo programa 2014-2018 metams, pratęstas lopšelio-darželio ,,Taika“ dalyvavimas respublikiniame sveikatą stiprinančių mokyklų tinkle iki 2018 metų. Pakartotinai atlikti tyrimai dėl vaikų sveiko maisto vartojimo ir vaikų sveiko maitinimo galimybių, parengtas ir pateiktas projektas Panevėžio miesto savivaldybės sveikatos skyriui ,,Turiu augti sveikas“, projekto vykdymui gauta finansinė parama 250 eurų. Už minėtą sumą įsigyta futbolo vartai ir futbolo kamuoliai, suorganizuotos bendruomenės sporto šventės, vaikų judėjimo akcijos. Tačiau vaikų sergamumas nemažėja ir tai yra problema. Buvo atlikta bendruomenės tėvų apklausa dėl vaikų sergamumo mažinimo, nustatyta, kad vaikai su tėvais per mažai juda, per mažai būna gryname ore, neteisingai maitinasi. Bendruomenė veiklos prioritetuose numato tėvų švietimą sveikos gyvensenos, sveikos mitybos temomis, numatomi bendri sveikatos stiprinimo renginiai įstaigoje. Bandoma užtikrinti vaikų didesnes judėjimo ir sportavimo galimybes darželyje, aiškinamasi vaikų ligų priežastys su kiekvienu mokytoju ir tėvais**,** laikomasi dienos režimo, vaikai vedami į lauką, vėdinamos patalpos, didelis dėmesys skiriamas vaikų asmeninei higienai. Vedamos pamokėlės ugdytiniams apie sveiką gyvenseną ir mitybą.Mokykloje toliau daugėja specialiųjų poreikių vaikų, 2016 m. numatyta specialioji pagalba 9 didelius specialiuosius poreikius turintiems vaikams, nuo 2016 m. rugsėjo 1 d. teikiamos 0,25 et. specialiojo pedagogo paslaugos.

8 diagrama. **PRALEISTOS DIENOS DĖL LIGOS, TENKANČIOS VIENAM VAIKUI**

Mokyklos finansinės galimybės neatitinka pasiektų ugdymo(si) rezultatų: mokykla pasiekusi respublikinį sveikatą stiprinančių mokyklų statusą ir aktyviai dalyvauja vaikų sveikatinimo respublikinėje veikloje, tačiau mokyklos pastatai bei teritoriją juosianti tvora neatitinka higienos normų reikalavimų, neužtikrinamas vaikų saugumas ir sveikata. 2016 metais toliau vykdomos Europos sąjungos programos ,,Vaisiai vaikams“ ir ,,Pienas vaikams“. Mokyklos darbuotojai kėlė kvalifikaciją viešųjų pirkimų organizavimo kursuose, sudarytos didesnės galimybės naudotis kompiuterinėmis technologijomis.

Didesnis dėmesys buvo skiriamas mokyklos veiklos viešinimui, sukurtame internetiniame puslapyje talpinama naujausia informacija apie švietimo paslaugas, įstaigos renginius, finansinę veiklą. Mokytojai aktyviai dalyvavo projektinėje veikloje, dalinosi gerąja patirtimi konferencijose, miesto metodiniuose renginiuose. Mokyklai įsigijus naują kompiuterį logopedo kabinetui, atsirado galimybė informaciją kaupti, analizuoti ir pateikti naudojantis naujausiomis technologijomis.

Lopšelyje-darželyje ,,Taika“ ūkinė – finansinė veikla buvo vykdoma pagal numatytą planą ir skirtas lėšas. Pavasarį pakeistas smėlis visose lopšelio-darželio smėlio dėžėse, pakeista lauko pavėsinių danga, atvežtas juodžemis, užsėta žolė. Suremontuotos pagrindinio koridoriaus patalpos, suremontuotas buvęs logopedo kabinetas, logopedo kabinetas įrengtas naujose patalpose. Įrengta tėvų konsultavimo ir informavimo atskira patalpa. Nupirkta ir pakeista valgyklos grindų danga, pakeistos lopšelio rūbinėlių grindų dangos, suremontuotas korpusus jungiančio pastato stogas, pakeistas virtuvės garų surinkėjas, įsigyta konvekcinė kepimo krosnis, pakeista elektrinė kepimo krosnis virtuvėje. Virtuvė papildyta naujais maisto gaminimo įrankiais ir maisto gaminimui skirtais indais. Įsigyta nauja garso aparatūra, skirta organizuoti vaikų renginius lauke.

**Svarbios neįvykdytos priemonės (projektai) ir jų neįvykdymo priežastys**.

Higienos normų reikalavimų neatitinka mokyklos langai, kurie yra nesandarūs, dalis iš jų neatsidaro. 2016 m. Panevėžio miesto savivaldybei skyrus lėšų, išasfaltuotas įstaigos kiemas ir įvažas, asfalto danga padengti vaikų pasivaikščiojimo takai ir krepšinio aikštelė. Mokyklos tvora neatitinka higienos normų reikalavimų. 2016 m. Panevėžio lopšelio-darželio ,,Taika“ mokyklos taryba dar kartą kreipėsi į Panevėžio miesto savivaldybės administraciją, tikėdamasi pagalbos dėl įstaigos langų pakeitimo.

**Patvirtintų asignavimų panaudojimas.** 2016 m.  ES lėšų lopšeliui-darželiui „Taika“ nebuvo skirta.

2016 m. bendra informacija apie lopšeliui-darželiui „Taika“ skirtus asignavimus.

|  |  |
| --- | --- |
|  | **Asignavimai**  **2016 m. ( eurais)** |
| 1. Lėšų poreikis programai | 441678,88 |
| 2. Finansavimas | 435707,98 |
| **2.1. Savivaldybės biudžetas** | **433329,10** |
| Iš jų: |  |
| 2.1.1. mokymo aplinkai | 253500 |
| 2.1.2. valstybės deleguotoms funkcijoms vykdyti (mokinio krepšelis) | 135000 |
| 2.1.3. specialiosios lėšos | 44829,10 |
| 2.1.4. Viešieji darbai | - |
| **2.2. Lietuvos Respublikos valstybės biudžetas (nemokamas maitinimas)** | **972** |
| **2.3. Lietuvos Respublikos valstybės biudžetas (socialinių pedagogų programos)** | - |
| **2.4. ES lėšos** | - |
| **2.5. Kiti šaltiniai** | **1406,88** |
| Iš jų: | - |
| 2.5.1. Savivaldybės privatizavimo fondas | - |
| 2.5.2. parama | 1406,88 |
| 2.5.3. kitos lėšos (viešieji darbai) | - |

**Mokinio krepšelio lėšos (eurais):**

2016 m. mokinio krepšeliui skirtos lėšos sudarė viso 135 000 , tame tarpe: ikimokyklinio – 124 200 ir priešmokyklinio – 10 800. Visos skirtos lėšos panaudotos. **Savivaldybės lėšos:**

2016 m. iš viso skirta 253 500 , iš jų darbo užmokesčiui 159 500, Sodrai – 49 400.

Prekėms, paslaugoms ir kitoms išlaidoms – 41 400 ir 3 200 ilgalaikiam turtui. Visos lėšos panaudotos.

**Paramos lėšos:** metų pradžioje 2016-01-01 likutis viso 1895, 37 .

2016 m. gauta 1406,88 ; panaudota 3005,84. Likutis 2016-12-31 – 296,41

**IV. ARTIMIAUSIO LAIKOTARPIO ĮSTAIGOS VEIKLOS PRIORITETINĖS KRYPTYS**

1. Organizuoti elektroninio dienyno įvedimą, administravimą ir priežiūrą įstaigoje nuo 2017-09-01.

2. Ieškoti socialinių partnerių tarptautinėje erdvėje, vykdant projektus, tobulinančius vaikų anglų kalbos bendravimo įgūdžius.

2. Skatinti pedagogų veiklą, aktyvinant vaikų judėjimą ir sportinių įgūdžių formavimą, inicijuoti sveikos gyvensenos ir sveikos mitybos sklaidą tėvų, globėjų, darbuotojų tarpe.

3. Aktyviai dalyvauti vaikų kūrybiškumo ugdymo projektuose, pritraukiant lėšų jų įgyvendinimui..

4. Bendradarbiauti su steigėju, ieškant galimybių lėšų įsigijimui mokyklos langų pakeitimui.

5. Ieškoti rėmėjų, socialinių partnerių, pritraukiant lėšas įstaigos lauko žaidimų aikštelių atnaujinimui.

Panevėžio lopšelio-darželio ,,Taika“

Laikinai einanti direktoriaus pareigas Irena Meiduvienė